Diari Oficial de la Generalitat Valenciana


Sumari del DOGV 683, del 19-10-1987 (1987/809776)

DECRET 161/1987, de 7 d'octubre, del Consell de la Generalitat Valenciana, pel qual se segrega part del terme municipal de Llíria (València) per a traslladar a l'esmentat terme el municipi de Domeño.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/10/07/161/dof/vci/html**

### Dades del document

Número de DOGV
:   683

Data del DOGV
:   19-10-1987

Secció del DOGV
:   DISPOSICIONS GENERALS

Número del document
:   1987/809776


Data del document
:   07-10-1987

Organisme emissor
:   Presidència de la Generalitat

Tipus de document
:   Decret

Decret 161/1987, de 7 d'octubre, del Consell de la Generalitat Valenciana, pel qual se segrega part del terme municipal de Llíria (València) per a traslladar a l'esmentat terme el municipi de Domeño.  
Per Ordre Ministerial de 20 de setembre de 1954 s'aprovà el Projecte de construcció del Pantà de Loriguilla i el Consell de Ministres, mitjançant Decret de 3 d'octubre de 1957, acordà l?aprovació del sistema previst en l'article 52 de la Llei d?Expropiació Forçosa. La població de Domeño, mitjançant acord del Consell de Ministres de data 14 de gener de 1966, fou traslladada al poblat de la Masia del Carril, construït per l'IRYDA, en el terme municipal de Llíria.  
L'IRYDA redactà, en febrer de 1983, Memòria justificativa de la constitució i el funcionament, com a Entitat Municipal, del poble de la Masia del Carril, que fou tramitat pel Ministeri d'Agricultura, Pesca i Alimentació, mitjançant escrit de data 8 d'octubre de 1983, al d'Administració Territorial.  
L'article 31.8 de la Llei Orgànica 5/1982, d?1 de juliol, que aprovà l?Estatut d'Autonomia de la Comunitat Valenciana, atribueix a la Generalitat la competència exclusiva per a l'alteració dels termes municipals, la qual competència és conforme amb el que preveuen l'article 13 de la Llei 7/1985, de 2 d'abril, reguladora de les bases del règim local, l'article 9.5 del Text Refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, i l'article 13.1 del Reial Decret 1690/1986, d'11 de juliol, pel qual s?aprovà el Reglament de Població i Demarcació Territorial de les Entitats Locals, i amb el Reial Decret 3318/1983, de 25 d'agost, de traspàs de funcions i serveis de l'Administració de l?Estat a la Comunitat Valenciana, en matèria d'Administració Local, les quals facultats, mitjançant Decret 10/1985, de 21 de juny, del President de la Generalitat, foren assignades al Consell de la Generalitat Valenciana.  
Per tot això, d'acord amb el dictamen del Consell d'Estat i amb la proposta elevada per la Conselleria d'Administració Pública, en què s'acredita el compliment de les prescripcions exigides en la legislació vigent, tant de caràcter procedimental com sustantives, amb la deliberació prèvia del Consell de la Generalitat Valenciana en la sessió del dia 7 d'octubre de 1987,  
DECRETE:  
Article primer  
Es trasllada el Municipi de Domeño a la Masia del Carril i àrea d'influència, construït per l'Institut de Reforma i Desenvolupament Agrari (IRYDA), a la província de València, amb cap en l'esmentat nucli de població.  
Article segon  
El terme municipal de Domeño, en la nova ubicació, tindrà una superfície de 276 Ha., 25 a., que se segreguen del terme municipal de Llíria. La descripció de la línia poligonal del susdit terme es defineix de la manera següent:  
Per la línia continua i tancada que s'inicia a la carretera València-Ademuz, on comença el Camí de l'Assagador del Carril (km 31'5) hi segueix i creua el camí vell de Chelva, fins que aplega al «camí de Calabacín», hi segueix fins al camí del »Corral de Pablo», i per aquest camí fins aplegar a la Rambla Castellana, per la màrgen esquerra de la qual segueix en direcció aigües amunt fins que aplega a la «Vereda Real», la segueix fins aplegar a la carretera de València-Ademuz (km 34,400), i s'hi tanca el polígon fins aplegar al punt de partida (creuament de la carretera València-Ademuz amb el camí de l'Assagador del Carril).  
Article tercer  
El municipi de Domeño conservarà el dret de propietat sobre els béns de propis exceptuats de l?expropiació, situats en l?antic terme municipal, si bé la Conselleria d'Administració Pública tramitarà expedient per incorporar el dit terme al Municipi o Municipis que escaiga.  
Article quart  
Després de delimitat el nou terme municipal, es farà la separació patrimonial i l?assignació de les deutes i les càrregues entre Domeño i Llíria, fent-hi servir com a document bàsic la Memòria de l'IRYDA de febrer de 1983.  
DISPOSICIO FINAL  
Queda facultada la Conselleria d'Administració Pública per tal de dictar les disposicions que puga exigir el compliment d'aquest Decret.  
València, 7 de octubre de 1987.  
El President de la Generalitat,  
JOAN LERMA I BLASCO  
El Conseller d'Administració Pública,  
JOAQUIN AZAGRA ROS


Còpia Permalink ELI